EL
3.7.2023
Επίσημη Εφημερίδα της Ευρωπαϊκής Ένωσης
C 235/3
2) Τα άρθρα 20 και 22 του κανονισμού 765/2008, το άρθρο 12 και το παράρτημα II της οδηγίας 2001/95, όπως τροποποιήθηκε με τον κανονισμό 765/2008, καθώς και το παράρτημα της εκτελεστικής απόφασης 2019/417, ερμηνευόμενα υπό το πρίσμα του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης, έχουν την έννοια ότι: ένας οικονομικός φορέας, όπως ο εισαγωγέας των προϊόντων τα οποία αφορά μια κοινοποίηση δυνάμει του άρθρου 22 του κανονισμού 765/2008, ο οποίος δεν είναι αποδέκτης του μέτρου στο οποίο στηρίζεται η κοινοποίηση και του οποίου τα συμφέροντα είναι δυνατόν να θιγούν λόγω του ελλιπούς χαρακτήρα της κοινοποίησης, πρέπει να έχει τη δυνατότητα να ασκήσει ένδικο βοήθημα εντός του κοινοποιούντος κράτους μέλους προκειμένου να υποχρεωθεί το κράτος μέλος αυτό να τηρήσει τις υποχρεώσεις που υπέχει συναφώς.
(1)
ΕΕ C 37, της 24.1.2022.
Απόφαση του Δικαστηρίου (όγδοο τμήμα) της 17ης Μαΐου 2023 [αίτηση του Landgericht Essen — (Γερμανία) για την έκδοση προδικαστικής αποφάσεως] — DC κατά HJ [Υπόθεση C-97/22 (1), DC (Υπαναχώρηση μετά την εκτέλεση της σύμβασης)] (Προδικαστική παραπομπή – Προστασία των καταναλωτών – Οδηγία 2011/83/ΕΕ – Άρθρο 14, παράγραφος 4, στοιχείο αʹ, σημείο i, και παράγραφος 5 – Δικαίωμα υπαναχώρησης από συμβάσεις εκτός εμπορικού καταστήματος – Υποχρεώσεις ενημέρωσης που υπέχει ο έμπορος – Παράλειψη του εμπόρου να ενημερώσει τον καταναλωτή – Υποχρεώσεις του καταναλωτή σε περίπτωση υπαναχώρησης – Υπαναχώρηση μετά την εκτέλεση της σύμβασης – Συνέπειες) (2023/C 235/03) Γλώσσα διαδικασίας: η γερμανική Αιτούν δικαστήριο Landgericht Essen
Διάδικοι στην υπόθεση της κύριας δίκης DC κατά HJ
Διατακτικό Το άρθρο 14, παράγραφος 4, στοιχείο αʹ, σημείο i, και παράγραφος 5, της οδηγίας 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου, έχει την έννοια ότι: απαλλάσσει τον καταναλωτή από κάθε υποχρέωση να πληρώσει για τις υπηρεσίες που παρασχέθηκαν σε εκτέλεση σύμβασης εκτός εμπορικού καταστήματος, σε περίπτωση που ο έμπορος δεν του έχει διαβιβάσει τις πληροφορίες που προβλέπονται στο άρθρο 14, παράγραφος 4, στοιχείο αʹ, σημείο i, και ο καταναλωτής άσκησε το δικαίωμά του υπαναχώρησης μετά την εκτέλεση της σύμβασης.
(1)
ΕΕ C 165, της 19.4.2022.